cyanic-selkie/wikianc huggingface dataset:
லெட் ஹெர் பிளை
பின்னணி
சியாசுதீன் யூசுப்சை ஒரு பாக்கித்தான் கல்வி ஆர்வலர். அவருக்கு மூன்று குழந்தைகள், இரண்டு மகன்கள் - குசால் மற்றும் அடல் மற்றும் ஒரு மகள் - மலாலா யூசுப்சை. பிபிசி உருதுவுக்காக ஒரு அநாமதேய வலைப்பதிவை எழுதினார். நியூயார்க் டைம்ஸ் ஆவணப்படமான கிளாசு டிசுமிசுடுவிற்குப் பிறகு, மலாலா பெண் கல்விக்கான ஆதரவாகவும், தலிபான்களின் வரர்ந்து வரும் செல்வாக்கின் கீழ் வாழ்க்கை நிலைமைகளைப் பற்றி பேசவும் ஒரு பொது சுயவிவரத்தைப் பெறத் தொடங்கினார். .  அவருடைய தந்தையைப் போலவே அவருக்கும் கொலை மிரட்டல்கள் வரத் தொடங்கின, 9 அக்டோபர் 2012 அன்று, மலாலா பள்ளியில் இருந்து தனது வீட்டிற்கு பேருந்தில் சென்றுகொண்டிருந்தபோது, தாலிபான் உறுப்பினரால் சுடப்பட்டார்.. அவரது தொடர்ச்சியான செயல்பாடுகள், 2014 ஆம் ஆண்டின் அமைதிக்கான நோபல் பரிசை வெல்வதன் மூலம் மிக இளம் வயதில் நோபல் பரிசை வென்றவர் எனும் பெருமை பெற்றார்.இவர் தனது 17ஆம் வயதில் இந்த விருதினைப் பெற்றார். 2013 ஆம் ஆண்டில், யூசுப்சை கிறிஸ்டினா லாம்ப் உடன் ''நான் மலாலா என்ற நினைவுக் குறிப்பை எழுதினார். ''
சியாவுதீன் யூசுப்சை, ஐ எம் மலாலா நூல்" மகளின் தந்தையாக இருக்கும் ஒரு பகுதியினை விளக்குகுறது" மற்றும் லெட் ஹெர் பிளை என்பது தங்களது வாழ்க்கையின் மற்ற பகுதிகளை "ஐந்து பள்ளி செல்லா  பெண் சகோதரிகளுடன் பிறந்தவர் தனது மனைவியின் கணவனாக, இரு மகன்களின் தந்தையாக இருந்ததனைப் பற்றி விளக்குவதாக" அமைந்திருக்கும். "ஒரு ஆணாதிக்க சமுதாயத்தின் உறுப்பினர்" என்பதிலிருந்து தனது தற்போதைய நிலையின் ஒரு "மாற்றத்தை" எவ்வாறு அடைந்தோம் என்பதனை அவர் விவரித்தார். "உலகின் ஒவ்வொரு மூலையிலும் உள்ள ஒவ்வொரு பெண்ணும் பறக்கட்டும்" எனும் அர்த்தத்தில் தலைப்பு வைக்கப்பட்டதாக யூசுப்சை கூறினார். ஒரு வெற்றிகரமான மகளை வரர்க்க அவர் என்ன செய்தார் என்ற பொதுவான கேள்விக்கான அவரது பதிலில் இருந்து இது உருவானது: "நான் என்ன செய்யவில்லை என்று கேளுங்கள். நான் அவரது சிறகுகளை வெட்டவில்லை. நான் அவராக இருக்க அனுமதித்தேன் ". இந்த புத்தகம் 8 நவம்பர் 2018 அன்று WH ஆலன் & கோவால் வெளியிடப்பட்டது.
சுருக்கம்
ஒரு குழந்தையாக, யூசுப்சை திக்குவாய் உடைய நபராக இருந்தார், கறுப்பு நிறமுடையவர் மற்றும் ஒரு ஏழைக் குடும்பத்தைச் சேர்ந்தவர்; அவர் பள்ளியில் கொடுமைப்படுத்தப்பட்டார். ஆண் கல்வியின் முக்கியத்துவத்தை நம்பிய அவரது இமாம் தந்தை, அவர் மருத்துவராக வர வேண்டும் என நினைத்தார். யூசுப்சை தனது குழந்தைப் பருவத்தில் பெண்களின் ஒடுக்குமுறை கு அனுபவங்களைக் கண்டு வரர்ந்தார். குறிப்பாக இரண்டு சம்பவங்கள், அவருடைய உறவினர் ஒரு கணவனை விட்டுப் பிரிந்த பிறகு சுடப்பட்டார்; மேலும் அவரது கிராமத்தில் ஒரு பெண் தனது குடும்பத்தை ஏற்காத பையனை காதலித்ததற்காக ஆணவக் கொலை செய்யப்பட்டார் இந்த புத்தகம் 20 வயதில் யூசுப்சை எழுதிய ஒரு கவிதையை மேற்கோள் காட்டுகிறது.
சான்றுகள்
பகுப்பு:பெண்ணிய நூல்கள்
மாகாண பிரதிநிதித்துவம் (நெதர்லாந்து)
இது நெதர்லாந்து நாட்டின் ஒவ்வொரு மாகாணத்திலும் உள்ள மாகாண பாராளுமன்றம் மற்றும் சட்டமன்ற கூட்டம் ஆகும். ஒவ்வொரு மாகாணத்திற்கும் ஒவ்வொரு நான்கு வருடங்களுக்கும் ஒரே நேரத்தில் தேர்ந்தெடுக்கப்பட்டிருக்கும் பிரதிநிதிகள் துணை தேசிய அல்லது பிராந்திய முக்கியத்துவம் வாய்ந்த விஷயங்களுக்கு இவர்கள் பொறுப்பு வகிப்பவர். மாகாணசபை பிரதிநிதிகள் ஒவ்வொரு மாகாணத்திலும் நேரடியாக மாகாணத்திலுள்ள வாக்காளர்களால் தேர்ந்தெடுக்கப்படுவர். ஒவ்வொரு மாகாணத்திலும் உள்ள மாகாணசபை பிரதிநிதிகளின் எண்ணிக்கை அதன் மக்கள்தொகை விகிதாசாரத்தை அடிப்படையாக கொண்டது.
மேற்கோள்கள்
பகுப்பு:நெதர்லாந்து பகுப்பு:அரசியல் பகுப்பு:அரசு பகுப்பு:நாடாளுமன்றங்கள்
பாண்டவர் இல்லம்
பாண்டவர் இல்லம் என்பது சன் தொலைக்காட்சியில் சூலை 15, 2019 முதல் (திங்கள் முதல் சனிக்கிழமை வரை) பிற்பகல் 1 : 30 மணிக்கு ஒளிபரப்பாகும்  குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரில் பாப்ரி கோஷ், நரேஷ் ஈஸ்வர், ஆர்த்தி சுபாஷ் மற்றும் குகன் சண்முகம் ஆகியோர் முதன்மை கதாபாத்திரத்தில் நடிக்கிறார்கள்.
ஒளிபரப்பு நேரம்
கொரோனாவைரசு காரணத்தால் ஏப்ரல் 3, 2020 முதல் தற்காலிகமாக நிறுத்தப்பட்டு ஜூலை 27, 2020 முதல் மதியம் 12:30 மணிக்கு புதிய நேரத்தில் புதிய பொலிவுடன் ஒளிபரப்பாகி, நவம்பர் 30, 2020 முதல் பிற்பகல் 1:30 மணிக்கும் நேரம் மாற்றப்பட்டது ஒளிபரப்பாகிறது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சியில் கோவிட்-19 தொற்றுநோயின் தாக்கம்
நவம்பர் 19
வெளி இணைப்புகள்
பகுப்பு:நவம்பர் பகுப்பு:ஆண்டின் நாட்கள்
கயல் (திரைப்படம்)
கயல் என்பது 2014 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். பிரபு சாலமன் இயக்கிய இத்திரைப்படத்தில் புதுமுக நடிகர்களான சந்திரன், ஆனந்தி ஆகியோர் முக்கிய கதாப்பாத்திரத்தில் நடித்திருந்தனர். இத்திரைப்படத்திற்கு டி. இமான் இசையமைத்திருந்தார். 2014 திசம்பர் 24 அன்று வெளியான இத்திரைப்படம் 2004 ஆவது ஆண்டில் நடந்த ஆழிப்பேரலையை மையமாக வைத்து எடுக்கப்பட்ட திரைப்படமாகும்.
வெளியீடு
இத்திரைப்படம் 24, திசம்பர் 2014 அன்று வெளியிடப்பட்டது.
ஒலிப்பதிவு
டி. இமான் இசையமைத்த இத்திரைப்படத்தின் அனைத்துப் பாடல்களும் சிறப்பான வரவேற்பைப் பெற்றன. பிரபு சாலமனின் முந்தைய வெற்றித் திரைப்படங்களான மைனா, கும்கி திரைப்படங்களுக்கும் இவரே இசையமைத்திருந்தார். இத்திரைப்படத்தின் பாடல்கள் 2014 நவம்பர் 13 அன்று சத்யம் திரையரங்கில் வெளியிடப்பட்டன. இந்த இசை வெளியீட்டு விழாவில் நடிகர்கள் சிவ கார்த்திகேயன், ஆர்யா, அமலா பால், அஞ்சலி ஆகியோர் பங்கேற்றனர். பிரபு சாலமன் - டி. இமான் கூட்டணி மீண்டும் ஒருமுறை தமது வெற்றியை நிரூபித்து உள்ளது என பிகைன்ட்வுட்ஸ் பாராட்டியது.
மேற்கோள்கள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பிரபு சாலமன் இயக்கியத் தமிழ்த் திரைப்படங்கள் பகுப்பு:பிரபு நடித்த திரைப்படங்கள்
அரச ஆணையர் (நெதர்லாந்து)
அரச ஆணையர் (Commissaris van de Koning, abbreviated to CvdK) நெதர்லாந்து நாட்டில் ஒரு மாகாணத்தின் தலைவர் ஆவார். இவர் மாகாண சபை பிரதிநிதித்துவம் (நேரடியாக தேர்ந்தெடுக்கப்பட்ட மாகாண சட்டமன்றம்) மற்றும் மாகாண நிர்வாகிகள் சபை (நிறைவேற்றுக் கிளை) ஆகிய இரண்டின் அலுவலக நிர்வாகத் தலைவர் ஆவார். ஆதலால் தேர்தல் காலத்தில் இவருக்கு அரசை தேர்ந்தெடுக்க வாக்களிக்க உரிமை வழங்கப்படுகிறது. நெதர்லாந்து நாட்டின் 12 மாகாணங்களிலும் ஒவ்வொரு அரச ஆணையர் என 12 ஆணையர்கள் உள்ளனர். ஆட்சியிலிருப்பவர் அரசி எனில் இந்த 12 ஆணையர்கள் அரசியின் ஆணையர்கள் என வழங்கப்படுவர். பகுப்பு:நெதர்லாந்து
கமலா நேரு
கமலா நேரு (ஆகஸ்ட் 1, 1899 - பிப்ரவரி 28, 1936) என்பவர், இந்திய விடுதலைப் போராட்ட வீரரும், இந்தியாவின் முதல் பிரதமருமான ஜவஹர்லால் நேருவின் மனைவியும், இந்தியாவின் முதல் பெண் பிரதமராக இருந்த இந்திரா காந்தியின் தாயாரும் ஆவார். இவர் மிகவும் உண்மையானவராகவும், தேசபக்தி மிக்கவராகவும், எளிதில் உணர்ச்சி வசப்படக் கூடியவராகவும் இருந்தார்.
இளமைப்பருவம்
கமலா நேரு ஆகஸ்ட் 1, 1899 அன்று பிறந்தார். அவர் பழைய டில்லியில் காஷ்மீர் பிராமணக் குடும்பத்தைச் சேர்ந்தவர். இவரது பெற்றோர் ராஜ்பதி-ஜவஹர்மால் கௌர் ஆவர். இவர் தன் பெற்றோருக்கு மூத்த பிள்ளை ஆவார். இவரது சகோதரர்கள் சாந்த் பகதூர் கௌர் மற்றும் பயிரியலாளர் ஆன கைலாச் நாத் கௌர். இவரது சகோதரி ஸ்வரூப் கத்ஜு. இவர் தனது வீட்டிலிருந்து பண்டிட் மற்றும் மௌல்வியின் வழிகாட்டுதலின் மூலம் கல்வி பெற்றார்.
திருமணம்
இவருடைய பதினேழாம் வயதில் பண்டிட் ஜவஹர்லால் நேருவை மணந்தார். 1917 ஆம் ஆண்டில் இவருக்குப் பெண் குழந்தை பிறந்தது. அக்குழந்தைக்கு இந்திரா பிரியதர்ஷினி எனப் பெயர் சூட்டப்பட்டது. 1924 ஆம் ஆண்டில் ஒரு ஆண் குழந்தை பிறந்து ஒரு வாரத்திலேயே இறந்துவிட்டது.
இறப்பும் தாக்கமும்
பிப்ரவரி 28, 1936 அன்று கமலா நேரு காச நோய் பாதிப்பால் சுவிட்சர்லாந்திலுள்ள  லாசன்னில் காலமானார். லாசக்னா இடுகாட்டில் இவரது உடல் தகனம் செய்யப்பட்டது.
இவருக்கு நினைவு செலுத்தும் வகையில் கமலா நேரு கல்லூரி, கமலா நேரு பூங்கா, கமலா நேரு தொழில்நுட்ப கழகம்(சுல்தான்பூர்), கமலா நேரு மருத்துவமனை ஆகியவற்றுக்குப் பெயரிடப்பட்டுள்ளன.
மேற்கோள்கள்
பகுப்பு:இந்திய விடுதலைப் போராட்ட வீரர்கள் பகுப்பு:1899 பிறப்புகள் பகுப்பு:1936 இறப்புகள் பகுப்பு:நேரு-காந்தி குடும்பம் பகுப்பு:இந்திய பிரதமர்களின் வாழ்க்கைத் துணைகள் பகுப்பு:இந்திய விடுதலைப் போராட்ட வீராங்கனைகள்
கொழும்புத் திட்டம்
கொழும்புத் திட்டம் (Colombo Plan) என்பது ஆசியா-பசிபிக் பகுதிகளில் உள்ள உறுப்பு நாடுகளின் பொருளாதார மற்றும் சமூக வளர்ச்சிக்கு உதவும் வகையில் அவ்வவ் நாட்டு அரசுகளின் கூட்டுறவினால் உருவாக்கப்பட்ட ஒரு பன்னாட்டு அமைப்பாகும்.
ஆரம்பத்தில் 7 உறுப்பு நாடுகளுடன் தொடங்கப்பட்ட இவ்வமைப்பில் தற்போது 27 நாடுகள் அங்கம் வகிக்கின்றன.
தற்போதையை உறுப்பு நாடுகள்
thumb|right|400px|கொழும்புத் திட்ட நாடுகள்
வெளி இணைப்புகள்
பகுப்பு:உலக நாடுகளின் கூட்டமைப்புக்கள் பகுப்பு:அமைப்புகள் பகுப்பு:இலங்கை பொருளாதாரம்
சேப் ஆப் யூ
"சேப் ஆப் யூ " என்பது எட் சீரன் என்னும் ஆங்கில பாடகர் மற்றும் பாடலாசிரியரால் பாடப்பட்ட பாடல் ஆகும். இது சனவரி 6, 2017 ஆம் ஆண்டு டிஜிட்டல் பதிவிறக்கம் வாயிலாக வெளியிடப்பட்டது. மேலும் இது ÷ என்னும் ஆல்பத்தின் ஒரு பாடல் ஆகும்.
பின்னணி
இந்த பாடலின் 6 நொடியுள்ள  சிறு விளம்பரம்  சனவரி 4 2017 அன்று எட் சீரன் வெளியிட்டார். அதில் பாடலின் முதல் வரி மட்டும் இடம்பெற்றிருந்தது. பின்னர் 6 சனவரி 2017, பிபிசி ரேடியோ 1 -க்கு அளித்த பேட்டியில் தான் இந்த பாடலை ரிஹான்னாவை மனதில் வைத்தே எழுதியதாக தெரிவித்தார்.
மேற்கோள்கள்
பகுப்பு:பாடல்கள்
புவிகீழ் வளைவு
மடிப்பு மலைகளாக மாறும் படிவுப்பாறைகள் ஆழம்கறைந்த கடலில் தோன்றும். இத்தகைய படிவுப்பாறைகள் யாவும் நிலத்தில் ஆறுகள் அரிக்கப்பட்ட பொருட்கள் படிவதால் தோன்றுபவை ஆகும். அருகிலுள்ள கண்டங்களிலிருந்து அரிக்கப்பட்ட பாறைப் பொருட்கள் கடலின் நீண்டு குறுகிய பள்ளங்களில் படிகின்றன. இந்த நீண்ட பள்ளமே புவிகீழ் வளைவு (Geosyncline) எனப்படுகிறது. 1873ம் ஆண்டில் டானா என்ற புவியியல் அறிஞர் பயன்படுத்தினார்.
டெர்ஷியரி கால தொடக்கத்தில் காணப்பட்ட டெதில் கடல் ஒரு ஜீயோசின்கிளைனாக விளங்கியது.
புவிகீழ் வளைவிலுள்ள படிவுகள் அழுக்க விசையினால் பக்கங்களில் நெருக்கப்படுவதால் மடித்து மேலெழுந்து மடிப்பு மலைகளாகின்றன. ஆல்ப்ஸ் மற்றும் இமயமலைகள் புவிகீழ் வளைவு படிவுகள் நெருக்கப்பட்டதால்தான் தோன்றியுள்ளன.
புவிகீழ் வளைவிலுள்ள படிவுகள் கீழ்நோக்கி அழுத்தப்பட்டு படிவுகள் கனமாகவும் காணப்படும்போது மடிப்பு மலைகளின் வேர்கள் என்று அழைக்கப்படுகின்றன.
புவி அசைவினால் புவிகீழ் வளைவு பள்ளங்கள் ஏற்படுகின்றன. புவிகீழ் வளைவு ஆழமாவதற்க புவி போர்வையிலுள்ள வெப்பச் சலன ஓட்டங்களே காரணம் என்பது ஹோம்ஸ் கொள்கையில் கூறப்பட்டுள்ளது. புவிகீழ் வளைவு காணப்படும் பகுதியில் புவி ஓடு கீழ்நோக்கி வளைவதால் அதில் விரிசல்களும் பிளவுகளும் ஏற்படுகின்றன. இவ்விரிசல்களின் வழியே சில சமயம் மாக்மா கற்குழம்பு வெளியேறுவதால் புவிகீழ் வளைவு படிவுகளில் மணற்பாறை களிமண்பாறை இவற்றோடு லாவா பாறை அடுக்கும் காணப்படுகிறது. அசாதாரணமான தடிப்பு கொண்டவையாக புவிகீழ் வளைவு உள்ளது.
பகுப்பு:புவி இயற்பியல்
மக்கள்தொகை அடிப்படையில் இந்திய மாநிலங்களின் பட்டியல்
இந்தியா (India), அதிகாரபூர்வமாக இந்தியக் குடியரசு (Republic of India) தெற்காசியாவில் உள்ள ஒரு குடியரசு நாடாகும். இந்தியாவில் 28 மாநிலங்களும் மற்றும் 8 ஒன்றியப் பகுதிகளும் உள்ளன. 2011 ஆம் ஆண்டு இந்திய மக்கள் தொகை கணக்கெடுப்பின் படி, 1.2 பில்லியன் (1,210,569,573) மக்கள்தொகை கொண்ட, இந்தியா, சீனக் குடியரசிற்குப் பிறகு உலகின் இரண்டாவது அதிக மக்கள் தொகை கொண்ட நாடாகும். பரப்பளவில் இந்தியா ஏழாவது இடத்தில் உள்ள நாடு. இந்தியா மொத்தம் 7,517 கிமீ (4,700 மைல்) நீளக் கடல் எல்லைக் கொண்டது. உலகப் பரப்பளவில், இந்தியா 2.4% நிலப்பரப்பைக் கொண்டுள்ளது மற்றும் உலக மக்கள் தொகையில் 17.5% உள்ளது.
இந்தியப் பெருநிலம் தெற்கே இந்தியப் பெருங்கடல், மேற்கே அரபிக் கடல், கிழக்கே வங்காள விரிகுடா ஆகியவற்றைக் கொண்டுள்ளது. இதன் எல்லை நாடுகளாக மேற்கே பாக்கிஸ்தான், வடக்கே பூட்டான், மக்கள் சீனக் குடியரசு, நேபாளம், கிழக்கே வங்காளதேசம், மியான்மர் ஆகியவை அமைந்துள்ளன. இலங்கை, மற்றும் மாலத்தீவு ஆகிய நாடுகள் இந்தியப் பெருங்கடலில் இந்தியப் பெருநிலம், மற்றும் இலட்சத்தீவுகளுக்கு அண்மையில் அமைந்துள்ளன. இந்தியாவின் அந்தமான் நிக்கோபார் தீவுகள், தாய்லாந்து, இந்தோனேசியாவின் சுமாத்திரா ஆகியவற்றுடன் அந்தமான் கடலில் கடல் எல்லையைக் கொண்டுள்ளன.
இந்திய மக்கள் தொகை கணக்கெடுப்பு
பிரிட்டிஷ் இந்தியாவில் முதல் மக்கள் தொகை கணக்கெடுப்பு 1872 இல் நடத்தப்பட்டது. 1947 இல் இந்தியா சுதந்திரம் பெற்றதிலிருந்து, ஒவ்வொரு 10 வருடங்களுக்கும் ஒரு கணக்கெடுப்பு நடத்தப்படுகிறது, இது 1951 முதல் நிகழ்ந்தது. இந்தியாவில் கணக்கெடுப்பு உள்துறை அமைச்சகத்தின் கீழ் உள்ள தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையரின் அலுவலகத்தால் நடத்தப்படுகிறது, இது ஒரு மத்திய அரசு நடத்தும் மிகப்பெரிய நிர்வாக பணிகளில் ஒன்றாகும்.
சமீபத்திய மக்கள்தொகை புள்ளிவிவரங்கள், இந்தியாவின் 2011 மக்கள் தொகை கணக்கெடுப்பின் தரவை அடிப்படையாகக் கொண்டவை. 2001–2011 தசாப்தத்தில், இந்தியாவின் ஆண்டு மக்கள் தொகை வளர்ச்சி விகிதம் 2.15 சதவீதத்திலிருந்து, 1.76 சதவீதமாகக் குறைந்துள்ளது. தசாப்த கணக்கெடுப்பு தரவுகளின் அடிப்படையில், தாத்ரா மற்றும் நகர் ஹவேலி மற்றும் தாமன் மற்றும் தியூ ஆகியவை 55.1 சதவீத வேகமான வளர்ச்சி விகிதத்தைக் கொண்டுள்ளன, அடுத்தடுத்து மேகாலயா (27.8 சதவீதம்), அருணாச்சல பிரதேசம் (25.9 சதவீதம்) உள்ளன. நாகாலாந்து மிகக் குறைந்த வளர்ச்சி விகிதத்தை -0.5 சதவீதமாகப் பதிவு செய்தது. இந்தியாவில் 641,000 மக்கள் வசிக்கும் கிராமங்கள் உள்ளன, மொத்த மக்கள் தொகையில் 72.2 சதவீதம் பேர் இந்த கிராமப்புறங்களில் வசிக்கின்றனர். அவற்றில் 145,000 கிராமங்களில் 500-999 நபர்களின் மக்கள் தொகை உள்ளது; 130,000 கிராமங்கள் 1000-1999 மக்கள்தொகை அளவையும் 128,000 கிராமங்கள் 200-499 மக்கள்தொகை அளவையும் கொண்டுள்ளன. 10,000 நபர்கள் அல்லது அதற்கு மேற்பட்ட மக்கள் தொகை கொண்ட 3,961 கிராமங்கள் உள்ளன. இந்தியாவின் 27.8 சதவீத நகர்ப்புற மக்கள் 5,100 க்கும் மேற்பட்ட நகரங்களிலும், 380 க்கும் மேற்பட்ட நகர்ப்புற ஒருங்கிணைப்புகளிலும் வாழ்கின்றனர். 1991-2001 தசாப்தத்தில், முக்கிய நகரங்களுக்கு இடம்பெயர்வு நகர்ப்புற மக்கள்தொகையை விரைவாக அதிகரித்தது. கடந்த தசாப்தத்தில் கடைசியாக வசித்தவர்களின் அடிப்படையில், நிகர குடியேறியவர்களின் அடிப்படையில், மகாராஷ்டிராவில் 2.3 மில்லியனுடன் அதிக குடியேற்றம் இருந்தது, அதைத் தொடர்ந்து தேசிய தலைநகர் டெல்லி (1.7 மில்லியன்), குஜராத் (0.68 மில்லியன்) மற்றும் ஹரியானா (0.67 மில்லியன்). உத்தரப்பிரதேசம் (-2.6 மில்லியன்), பீகார் (-1.7 மில்லியன்) ஆகியவை மாநிலங்களுக்கு இடையேயான குடியேற்றத்திற்கான பட்டியலில் முதலிடத்தில் உள்ளன. உத்தரப்பிரதேசம், மகாராஷ்டிரா, பீகார், மேற்கு வங்காளம் மற்றும் மத்திய பிரதேசம் ஆகிய ஐந்து மாநிலங்கள், மொத்த இந்திய மக்கள்தொகையில் கிட்டத்தட்ட பாதி (47.90 சதவீதம்) ஆகும்.
பாலின விகிதத்திற்கான தேசிய சராசரி 2001 இல் 933 ஆக இருந்து 2011 இல் 940 ஆக உயர்ந்துள்ளது. தேசிய குழந்தை பாலின விகிதம் 2001 இல் 927 ஆக இருந்து 2011 இல் 914 ஆக குறைந்துள்ளது. 2 சூன் 2014 அன்று தெலுங்கானா அதிகாரப்பூர்வமாக உருவாக்கப்பட்ட பின்னர், தெலுங்கானா மக்கள் தொகை கணக்கெடுப்பு, ஆந்திர மாநில மக்கள் தொகை கணக்கெடுப்பு புள்ளிவிவரங்களிலிருந்து பிரிக்கப்பட்டது.
குமுழி ஞாழலார் நப்பசலையார்
குமிழி ஞாழலார் நப்பசலையார் சங்ககாலப் புலவர்களில் ஒருவர். குமுழி என்னும் ஊரில் பிறந்தவர். இவர் ஒரு பெண் புலவர். “குமுழி ஞாழல் நப்பசையார்” என்றும் அழைக்கப்பட்டார். இவர் அகநானூற்றில் ஒரு பாடல் (பாடல்: 160) மட்டும் பாடியுள்ளார்.
சங்ககாலத் தமிழர் இயற்கை நிகழ்வுகளை எந்த அளவுக்கு உற்று நோக்கி ஊன்றி உணர்ந்துள்ளனர் என்பதை உணர்த்தும் சான்றுகளில் இது ஒன்று.
அடிக்குறிப்பு
பகுப்பு:சங்கத் தமிழ்ப் பெண் புலவர்கள்
பிகுதன் காத்வி
பிகுதன் கோவிந்த்பாய் காத்வி (பிறப்பு 1948) ஒரு இந்திய நாட்டுப்புற பாடகர் மற்றும் பாடலாசிரியர் ஆவார், அவர் குஜராத்தின் இசையில் கதை பாடும் பாரம்பரியமான தயரோ-வின்   முன்னோடியாக அறியப்படுகிறார். குஜராத் அரசின் குஜராத் கவுரவ் விருது மற்றும் சங்கீத நாடக அகாடமி விருது பெற்றவர். 2016 ஆம் ஆண்டில், குஜராத் நாட்டுப்புற இசைக்கு அவர் ஆற்றிய பங்களிப்பிற்காக, இந்திய அரசு அவருக்கு நான்காவது உயரிய குடிமக்கள் விருதான பத்மஸ்ரீ விருதை வழங்கி பெருமைப்படுத்தியது.
வாழ்க்கை குறிப்பு
பிகுதன் காத்வி 1948 ஆண்டு செப்டம்பர் மாதம் 19 அன்று இந்தியாவின் குஜராத் மாநிலத்தின் ஜுனாகத் மாவட்டத்தில் உள்ள மனேக்வாடா என்ற கிராமத்தில் பிறந்தார். பத்து வயதிலேயே பாடத் தொடங்கிய இவர், இடைநிலைப் பள்ளிக் கல்வியை முடித்த பிறகு, கிட்டத்தட்ட அவரது இருபதாவது வயதில் நாட்டுப்புற பாடகராக அறிமுகமானார் அவரது வாழ்க்கையின் ஆரம்பத்தில் படித்த ஜாவர்சந்த் மேகானி மற்றும் துலா பயா காக் ஆகியோரின் படைப்புகளே, நாட்டுப்புற பாடல்களை எழுதுவதற்கு காத்விக்கு ஊக்கமளித்ததாகக் கூறப்படுகிறது, மேலும் அவர் குஜராத்தின் நாட்டுப்புற இசை பாரம்பரியமான தயரோ வகை இசையில் கவனம் செலுத்தினார், அங்கு கலைஞர் கதைகளை பாடல்களாகப் பாடுகிறார். அவர் அமெரிக்கா, ஐக்கிய ராச்சியம் மற்றும் இந்தோனேஷியா போன்ற பல நாடுகளில் இசை நிகழ்ச்சிகளை நடத்தியுள்ளார் மற்றும் 350 க்கும் மேற்பட்ட ஒலி இசைத்துணுக்குகளை வெளியிட்டுள்ளார், இதில் பதானு மாகன் மற்றும் கந்தனினு காமிர் போன்ற பிரபலமான பாடல்களும் அடங்கும்.
2009 ஆம் ஆண்டில் சங்கீத நாடக அகாடமி அவருக்கு அகாடமி புரஸ்கார் விருதை வழங்குவதற்கு முன், காத்வி குஜராத் அரசாங்கத்தின் குஜராத் கவுரவ்  விருதைப் பெற்றுள்ளார். இந்திய அரசு 2016 ஆம் ஆண்டு பத்மஸ்ரீ விருதுக்கான குடியரசு தின மரியாதை பட்டியலில் அவரை சேர்த்து பெருமைப்படுத்தியது. அவர் ஸ்ரீ துலா பய காக் விருதையும் பெற்றுள்ளார். அவர் கஜ்ரபாவை மணந்தார், அவர்களுக்கு பாரத்பாய் என்ற மகன் உள்ளார். குடும்பமாக குஜராத்தில் உள்ள ஜூனாகத்தில் வசித்து வருகிறது.
ஹசன் அப்தால்
ஹசன் அப்தால் (Hasan Abdal) என்பதுபாக்கித்தானில் பஞ்சாப் மாகாணத்தின் அட்டோக் மாவட்டத்தில் அமைந்துள்ள ஒரு நகரமாகும். இது நாட்டின் தலைநகரான இஸ்லாமாபாத்திலிருந்து வடமேற்கே 40 கி.மீ தொலைவில் அமைந்துள்ளது. மேலும், இது ஹசன் அப்தால் வட்டத்தின் தலைமையகமாகும்.
சீக்கிய மதத்தின் மிக புனிதமான தளங்களில் ஒன்றான பஞ்சா சாகேப் குருத்துவாராவின் இல்லமாக, ஹசன் அப்தால் ஒரு முக்கியமான யாத்திரை தலமாக இருக்கிறது. 16 ஆம் நூற்றாண்டின் முகலாயப் பேரரசர் அக்பருடனான தொடர்பால் இந்த நகரம் குறிப்பிடத்தக்கதாகும் - அக்பர் காலத்திற்கு முந்தைய நகரத்தின் பல நினைவுச்சின்னங்கள், இதில் முகலாயத் தோட்டமான வா தோட்டங்கள், ஹக்கீம்களின் கல்லறை மற்றும் இலாலா ருக் கல்லறை  ஆகியவை அடங்கும். ஹசன் அப்தால் தக்சசீல நகருக்கு அருகிலும் உள்ளது - யுனெஸ்கோவின் உலக பாரம்பரிய தளமான இது அதன் பண்டைய இந்திய பல்கலைக்கழக சகாப்தமான இந்து மற்றும் பௌத்த இடிபாடுகளுக்கு பிரபலமானது.
இடம்
ஹசன் அப்தால் வடக்கு பஞ்சாபின் ஒரு மூலோபாய பகுதியில் அமைந்துள்ளது. மேலும் முகலாயப் போர்க் குழுவினர் வடமேற்கு எல்லைக்கு அனுப்பப்பட்ட இடமுமாகும். நவீன காலங்களில், இந்நகரம் காரகோரம் நெடுஞ்சாலை மற்றும் எம் 1 மோட்டார்வே சந்திப்பில் அமைந்துள்ளது. பல பில்லியன் டாலர் மதிப்புள்ள சீனா-பாக்கித்தான் பொருளாதார பாதையின் (சிபிஇசி) ஒரு பகுதியாக, இப்பகுதி அத்திட்டத்தின் மேற்கு சீரமைப்புக்கான முனையமாக செயல்படுகிறது. அதே நேரத்தில் ஹக்லா-தேரா இஸ்மாயில் கான் மோட்டார் பாதை இங்கிருந்து தொடங்குகிறது.
வரலாறு
thumb| ஹசன் அப்தாலில் 1589 இல் கட்டப்பட்ட [[ஹக்கீம்களின் கல்லறை.]] thumb| [[இலாலா ருக் கல்லறை 17 ஆம் நூற்றாண்டில் கட்டப்பட்டது. இது பாரம்பரியமாக அக்பர் பேரரசரின் மகளின் கல்லறை என்று நம்பப்படுகிறது.]] கி.பி 7 ஆம் நூற்றாண்டில் இந்த இடத்தைப் பார்வையிட்ட பிரபல சீனப் பயணி சுவான்சாங், தட்சசீலத்தின் வடமேற்கில் 70 மைல் சீன மைல் தூரமுள்ள எலாபத்ராவின் புனித நீரூற்று பற்றி குறிப்பிடுகிறார், இது பஞ்சா சாகேப்பின் குருத்வாரா என அடையாளம் காணப்பட்டுள்ளது. அயினி அக்பரியில் இந்த நகரம் குறிப்பிடப்பட்டுள்ளது. காஷ்மீரிலிருந்து திரும்பும் வழியில் அக்பர் இந்த ஊருக்கு வந்ததும் குறிப்பிடப்பட்டுள்ளது.
1608 மற்றும் 1611 க்கு இடையில் இந்தியா முழுவதும் பயணம் செய்த வில்லியம் பிஞ்ச் என்பவர், இந்நகரை ஒரு "ஒரு சிறிய நதி மற்றும் பல அழகான குளங்களைக் கொண்ட ஒரு இனிமையான நகரம்" என்று விவரிக்கிறார். அதில் பல மீன்கள் மூக்கில் தங்க மோதிரங்களைக் கொண்டுள்ளன ...; நீர் மிகவும் தெளிவாக காணப்படுகிறது" என்று விவரிக்கிறார்.
வடமேற்கு எல்லைக்கு முகலாயப் படைகளின் போரிடும் பயணங்களுக்கு இந்த நகரம் ஒரு முக்கிய இடமாக இருந்தது. முகலாய பேரரசர் ஜஹாங்கீர் தனது வாழ்க்கை வரலாற்றுப் புத்தகமான துஸ்க்-இ-ஜஹாங்கிரியில் இந்த நகரத்தை பாபா ஹசன் அப்தால் என்ற பெயரில் குறிப்பிடுகிறார். அவர் மூன்று நாட்கள் இங்கு தங்கியிருந்தார். ஹசன் அப்தாலை பல்வேறு முகலாய மன்னர்கள் காஷ்மீர் செல்லும் வழியில் பார்வையிட்டுள்ளனர்.
ராஜா மான் சிங் அக்பரின் ஆட்சிக் காலத்தில் அருகிலுள்ள வா தோட்டங்களை கட்டினார். இந்த மொட்டை மாடி தோட்டங்கள் நான்கு பகுதிகளாக பிரிக்கப்பட்டன. ஷாஜகான் காபூலுக்கான தனது நான்கு பயணங்களில் ஷாஜகான் காபூலுக்கான தனது நான்கு பயணங்களில் ஹசன் அப்தாலின் வா தோட்டங்களில் ஓய்வெடுத்து சென்றுள்ளார். "அஃப்ரிடி கிளர்ச்சியை" தணிக்கும் பொருட்டு பேரரசர் ஔரங்கசீப் 1674 ஆம் ஆண்டு தொடங்கி ஒரு வருடத்திற்கும் இங்கு மேலாக தங்கியிருந்தார்இந்தத் தோட்டங்களில் ஓய்வெடுத்து சென்றுள்ளார். தோட்டங்களில் பேரரசர் ஔரங்கசீப் இங்கு தங்கியிருந்தது பல உள்ளூர் பஷ்டூன் பழங்குடியினரை கிளர்ச்சியைக் கைவிட்டு, முகலாயர்களுடன் சேர்ந்து கொள்ளச் செய்தது.
குருத்வாரா
1521 ஆம் ஆண்டில் சீக்கிய மதத்தின் நிறுவனர் குரு நானக் இந்த நகர்த்துக்கு வந்துள்ளார். அவரது கை அச்சு இருந்ததாக நம்பப்படும் ஒரு புனிதமான பாறையில் அவர் தங்கியிருந்த இடத்திலேயே ஒரு குருத்வாரா கட்டப்பட்டது. கை அச்சின் தோற்றம் குறித்து வெவ்வேறு கதைகள் உள்ளன.
உள்கட்டமைப்பு
ஹசன் அப்தால் வடமேற்கு நோக்கிச் செல்லும் காரகோரம் நெடுஞ்சாலையின் சந்திப்புக்கு அருகில் அமைந்துள்ளது. மேலும் நகரை வடமேற்கு மற்றும் தென்கிழக்கு புள்ளிகளுடன் இணைக்கும் எம் 1 மோட்டார் பாதையிலும் உள்ளது. பல பில்லியன் டாலர் மதிப்புக் கொண்ட சீனா-பாக்கித்தான் பொருளாதாரப் பாதையின் (சிபிஇசி) ஒரு பகுதியாக, காரகோரம் நெடுஞ்சாலை புனரமைக்கப்படவுள்ளது. அதே நேரத்தில் நகரத்தின் ஒரு பகுதி இந்தத் திட்டத்தின் மேற்கு சீரமைப்புக்கான முனையமாக செயல்படும். அருகிலுள்ள ஹக்லா கிராமத்திலிருந்து, ஹக்லா -தேரா இஸ்மாயில் கான் மோட்டார் பாதை நகரிலிருந்து தென்மேற்கே ஓடி, கைபர் பக்துன்க்வா மாகாணத்தில் உள்ள தேரா இஸ்மாயில் கானுடன் நகரை இணைக்கும்.
சுற்றுச்சூழல்
படிகம் போன்ற தெளிவான நீர் மற்றும் லக்கோட்டா பழத்தோட்டங்களுடன் கூடிய புதிய நீரூற்றுகளால் சூழப்பட்ட இந்த நகரம் சமீப காலம் வரை ஒரு அழகிய இடமாக இருந்தது. ஆரம்பகால கணக்குகளில் குறிப்பிடப்பட்டுள்ள அதன் அழகு எப்படியாவது அதன் மக்கள் தொகையில் அதிவேக அதிகரிப்புக்கு காரணமான தவறான திட்டமிடலில் இருந்து தப்பித்துள்ளது.
வெளி இணைப்புகள்
பகுப்பு:Coordinates on Wikidata பகுப்பு:பாக்கித்தானின் புவியியல்
பீகாரின் சட்டமன்றம்
பீகாரின் சட்டமன்றம் பீகாரின் இரு அவைகளில் கீழவையாகும். இதை இந்தியில் பீகார் விதான் சபா (बिहार विधान सभा) என்று அழைக்கின்றனர். இந்த மன்றத்தில் மக்களால் தேர்ந்தெடுக்கப்பட்ட 243 பேர் உறுப்பினர்களாக இருப்பார்கள்.
வெளி இணைப்புகள்
பகுப்பு:பீகார் அரசு பகுப்பு:பீகாரின் சட்டமன்றம் பகுப்பு:இந்திய மாநிலங்களின் சட்டமன்றங்கள்
குடைமங்கலம்
புறநானூற்றுப் பாடல்களுக்குத் தரப்பட்டுள்ள துறைகளில் குடைமங்கலம் என்பது பாடாண் திணையில் வரும் துறையாகும். புறநானூற்றில் இத்துறைப் பாடல் ஒன்றே ஒன்று உள்ளது.
இலக்கியம்
உறையூர் மருத்துவன் தாமோதரனார் விறலியருடன் இரவில் சென்றுகொண்டிருந்தார். நிறைமதி ‘உவவு’ நாள். தலை உச்சிக்கு மேல் நிலாவைப் பார்த்தார். அது அந்நாட்டு அரசன் மக்கள் துன்பங்களைப் போக்கும் வெண்கொற்றக் குடை போல் இருப்பதாக எண்ணி செல்வோர் எல்லாரும் தொழுதார்களாம்.
கடல் உப்பு ஏற்றிய வண்டியை கல்மலைப் பாதையில் இழுத்துச் செல்லும் காளைமாடு போல அவர்களது அரசன் சோழன் குராப்பள்ளித் துஞ்சிய பெருந்திருமாவளவன் குடிமக்களின் சுமையை இழுத்துச் சென்றானாம். புறநானூறு 60
அடிக்குறிப்பு
பகுப்பு:புறநானூற்றுத் துறைகள்
ஹென்றி பேர்ட்
ஹென்றி பேர்ட் (Henry Bird , பிறப்பு: மே 22 1800, இறப்பு: மார்ச்சு 3 1864), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1819-1826 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹென்றி பேர்ட்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1800 பிறப்புகள் பகுப்பு:1864 இறப்புகள்
வீரபத்திரர்
திருச்செந்தூர்ப் புராணத்தில் “ஆளுடைத் தனி ஆதியை நீத்தொரு வேள்வி முற்ற விரும்பிய தக்கனோர் நீள் சிரத்தை நிலத்திடை வீட்டிய வாள் படைத்த மதலையைப் போற்றுவாம்” என வீரபத்திரக் கடவுள் போற்றப்படுகிறார்.
"மரகத மணிநீலம் கிண்கிணீ ஜாலபத்தம் ப்ரகடித ஸமுகேச’ம் பானு ஸோமாக்னி நேத்ரம் … சூல தண்டோக்ர ஹஸ்தம் விருதல மஹிபூஷம் வீரபத்ரம் நமாமி" என்று வீரபத்திரர் பற்றிய ஒரு தியானஸ்லோகம் சொல்கிறது.
வட மாநிலத்தில் ஹரித்வாரில் தான் தக்ஷன் யாகம் செய்ததும் தாக்ஷாயணி யாக குண்டத்தில் விழுந்ததும் நடந்ததாய்க் கூறுகின்றனர். கங்கால் என்ற பெயரில் உள்ள இடத்தில் தக்ஷேஸ்வர மஹாதேவர் என்ற பெயரில் ஈசன் கோயில் கொண்டிருக்கிறார்.
இங்கே தான் வீரபத்திரரும் காளியும் தக்ஷனையும் அவன் கூட்டத்தாரையும் அழித்ததாயும் கூறுகின்றனர். தக்ஷன் சாகாவரம் பெற்றிருந்ததால் அவன் தலையை வெட்டி அதற்குப் பதிலாக ஆட்டுத் தலையை வைத்ததாகவும் கூறுவார்கள். மேலும் இங்கே சதிகுண்டம் என்ற பெயரிலேயே குண்டம் ஒன்றும் இருக்கிறது.
தோற்றம்
சதி என்கிற தாட்சாயினி தட்சனின் இளைய மகளாவாள். சிவன் மீது கொண்ட காதலால், தவமிருந்து சிவனின் அன்பை பெறுகிறாள். இறைவனான சிவபெருமான் தனக்கு மருமகனாக வந்தால் மேலும் புகழும், அதிகாரமும் கிடைக்கும் என்று நம்பிய தட்சன் திருமணத்திற்கு சம்மதம் தெரிவித்தார்.தட்சன் கைலாயம் சென்றபோது, சிவபெருமான் எழுந்துநின்று வரவேற்காததை நினைத்து வருத்தம் கொண்டார். வருத்தம் சிவன் மீதான கோபமாக மாறியது. அவரை பழிவாங்க பெரும் யாகமொன்றை நடத்தி சிவபெருமானை அழையாமல்,திருமால், பிரம்மன் உள்ளிட்ட அனைத்து தேவர்களையும், ரிஷிகளையும் தட்சன் அழைத்தார். இதனை அறிந்த சதி தன்னுடைய தந்தையிடம் முறையிடச் செல்ல சிவபெருமானிடம் அனுமதி கேட்டார். சிவன் அதற்கு அனுமதி தரமறுத்துவிட்டார். இருந்தும் தன் தந்தையின் செயலுக்கு காரணம் அறிந்திட சதி யாகசாலை சென்றாள். அங்கு தச்சனால் அவமானம் அடைந்து, யாககுண்டத்தில் விழுந்து மாண்டாள். இதனால் சிவபெருமான் ருத்திரன், மகாகாளி, வீரபத்திரன் முதலிய அவதாரங்களை உருவாக்கி தட்சனை அழித்தார்.
வீரபத்திரரின் வழிவந்தவர்கள் மற்றும் அவரை குல தெய்வமாக வழிபடுபவர்கள் வீரமுஷ்ட்டி அல்லது வீரமுட்டி என்று அழைக்கபடுவார்கள். வீரமுட்டிகள் தமிழ் நாடு, ஆந்திரா மற்றும் கர்நாடகாவில் பரவலாக வாழ்ந்துகொண்டிருக்கிறார்கள், வீரபத்திரசுவாமி வண்ணார்களின் குல தெய்வமாக வணங்கப்படுகிறார் ,இந்த சமூக மக்களே வீரபத்திரன் வழி வந்தவர்களாக தமிழகத்தில் கருதப்படுகின்றனர்
கம்போடியாவில் பௌத்த மதத்தின் வரலாறு
கம்போடியாவில் பௌத்தமத வரலாறு (History of Buddhism in Cambodia) என்பது தேரவாத பௌத்தம் கம்போடியாவில் தேச மதமானதை வரலாற்று ரீதியாக குறிப்பிடுவதாகும். இம்மதம் கம்போடியாவில் 5 ஆம் நூற்றாண்டு முதலே இருந்து வந்துள்ளது.
கெமர் பௌத்தம்
இது கெமர் பௌத்தம் என்றும் அழைக்கப்படுகிறது. ஆரம்பத்தில் இங்கு மகாயான பௌத்தம் பின்பற்றப்பட்டது. தற்போது கம்போடியாவிலுள்ள பௌத்தமானது தேரவாதப் பிரிவாக உள்ளது. கம்போடியாவின் அரசியலமைப்பில் அந்நாட்டின் அலுவல் மதமாக இது குறிப்பிடப்பட்டுள்ளது. இது, கெமர் பொதுவுடமை காலம் தவிர, 13ஆம் நூற்றாண்டிலிருந்து அந்நாட்டின் அரசு மதமாக விளங்குகிறது. 2013ஆம் ஆண்டின் கணக்கெடுப்பின்படி, கம்போடியாவின் மொத்த மக்கள் தொகையில் 97.9% பேர் பௌத்தத்தைப் பின்பற்றுகின்றனர்.
உறுதி செய்யப்படாத சிங்கள ஆதாரங்கள், கி. மு. 3ஆம் நூற்றாண்டில் தென்கிழக்கு ஆசியாவுக்கு அசோகரின் சமயத் தூதுவர்கள் பௌத்தத்தை அறிமுகப்படுத்தியதாகக் குறிப்பிடுகின்றன. அடுத்த 1,000 ஆண்டுகளுக்குப் பல்வேறு உள்ளூர் சமயங்களுடன் பௌத்தம் போட்டியிட்ட காலலத்தில் இந்தியப் பண்பாடானது கம்போடியாவில் மிகுந்த செல்வாக்குப் பெற்றது. கம்போடிய பௌத்த வரலாறு பின்வருமாறு அமையும்.
சுவண்ணபூம்
அசோகர், சமயப்பரப்பு குழுவினரை சுவண்ணபூம் நாட்டிற்கு அனுப்பி வைத்தார். இந்நாடு தென்கிழக்கு ஆசியாவின் பெருநிலப்பகுதியான மோன் (தற்பொழுது மியான்மரின் ஒர் அலகு) மற்றும் கெமர் மக்கள் (தற்பொழுது கம்போடியா) என அடையாளம் காணப்பட்டது. சிங்களவர்களின் வரலாற்றை கால வரிசைப்படி தொடர்வரலாக பாளி மொழியில் எழுதப்பட்டுள்ள மகாவம்சம் சமயப்பரப்பு குழுவினர் தொடர்பான செய்திகளைக் குறிப்பிடுகிறது.
பாடலிபுத்திரம்
தாந்திரீகம் உள்ளிட்ட பல்வேறு பௌத்தப் பிரிவுகள் மற்றும் பள்ளிகள், மேலாதிக்கம் செலுத்தி வந்த பிராமணியத்துடன், மற்றும் 9 ஆம் நூற்றாண்டின் தொடக்கத்தில் தென்கிழக்கு ஆசியாவில் பேரரசுகள் தோன்றுவதற்கு முன்பிருந்த பழங்குடியின ஆன்மவாதம் சார்ந்த நம்பிக்கைகளோடும் மேம்பட்டு போட்டியிட்டன அல்லது ஒருங்கிணைந்தன.
இந்தியச் சமூக பழக்க வழக்கங்கள்
இந்திய வணிகர்கள், வியாபாரிகள் மூலமாகவும் இந்திய கலாசார செல்வாக்கு இப்பகுதியில் அக்காலத்தில் பரவலாக கலந்துள்ளது. பூனானில் முதலாம் நூற்றாண்டு தொடங்கி ஐந்தாம் நூற்றாண்டு வரையிலான காலத்திய கெமர் அரசாங்கத்தில், பிராமணியம் மற்றும் பௌத்தம் சார்ந்த கருத்துகளை மட்டுமின்றி இந்திய சமூக பழக்கவழக்கங்கள் மற்றும் நெறிமுறைகளையும் கெமர் மக்கள் ஏற்றுக் கொண்டனர்".
பூனான் பேரரசு
கி.மு. 100 கி.பி 500-க்கும் இடைப்பட்ட காலத்தில், பூனான் பேரரசு, இன்றைய மீகாங் ஆற்று வடிநிலத்தில் சீனா, இந்தோனேசியா மற்றும் இந்தியா போன்ற நாடுகளுடன் கடல்வழி வர்த்தகத்தைக் கொண்டிருந்தது. இப்பேரரசு இந்து மதத்தைத் தழுவியிருந்தது.
இப்பேரரசின் மன்னர்கள் சிவன், திருமால் வழிபாட்டை ஊக்குவித்தனர். இப்பகுதியில் அந்நாளில் காணப்பட்ட பௌத்தம் இரண்டாம் நிலையில் இருந்தது.
பூனானில் பௌத்த மதம் இருந்ததை சமசுகிருத கல்வெட்டுகள் ஆவணப்படுத்தியுள்ளன. 478-514 ஆண்டுக்காலத்தில் இந்நாட்டில் கௌடின்ய செயவர்மன் புத்த மதத்தை வளர்த்துள்ளார். சீனப்பேரரசருக்கு பவளத்த்தில் வரையப்பட்ட புத்தர் படங்களை சமயத்தைப் பரப்பும் குழுவினர் வழியாக கொடுத்து அனுப்பியிருக்கிறார்.
ரத்னபானு
கம்பீரமான சீன அரசவையில் நினைவுச் சின்னம் அமைக்க அரசன் செயவர்மன், நாகசேனா என்ற இந்திய புத்தபிக்குவைச் சீனாவுக்கு அனுப்பி வைத்தார். 450-ஆம் ஆண்டிற்குப் பிறகு பௌத்தம் தோன்றியது என்று தெளிவாக சீனப் பயனி ஏழாம் நூற்றாண்டில் தெரிவித்துள்ளார்.
சென்லா பேரரசு
500 மற்றும் 700 ஆம் ஆண்டுகளுக்கு இடையில் பூனான் அரசுக்குப் பதிலாக சென்லா பேரரசு உருவானது. மேக்கொங் ஆறு மற்றும் தொன்லே சாப் ஆறுகளைச் சுற்றியுள்ள நிலப்பகுதிகள் மற்றும் மேக்கொங் வடிநிலப் பகுதி வரை சென்லா பேரரசு விரிவடைந்திருந்தது.
13 ஆம் நூற்றாண்டின் சீன காலவரிசை வரலாற்று ஆய்வாளரான மா தௌவான் கூற்றின்படி, 4 ஆம் மற்றும் 5 ஆம் நூற்றாண்டு காலத்தில் புத்தத் துறவிகள் மற்றும் பிக்குகள் 10 மடங்களில் புனித நூல்களைப் படித்துக் கொண்டிருந்தனர் என அறியப்படுகிறது.
சீனப் பேரரசரின் வேண்டுகோளுக்கு இணங்க இரண்டு புத்தத் துறவிகள் சமசுகிருதத்தில் இருந்த திபிடிகாவை சீனமொழியில் மொழி பெயர்ப்பதற்காகச் சீனாவுக்குச் சென்றனர் என்று இவர் தெளிவாகக் கூறியுள்ளார்..
மேற்கோள்கள்
பகுப்பு:கெமர் பேரரசு பகுப்பு:கம்போடியாவில் பௌத்தம் பகுப்பு:ஆசிய மாதக் கட்டுரைகள் நவம்பர் 2015
பாலக் முச்சால்
பாலக் முச்சால் (Palak Muchhal) 1992 மார்ச் 30 அன்று பிறந்த இவர் ஒரு இந்தியப் பின்னணிப் பாடகர் ஆவார். இதயக் கோளாறினால் பாதிக்கப்படும் ஏழை குழந்தைகளுக்கு நிதியுதவி வழங்கும் பொருட்டு அவர் மற்றும் அவரது இளைய சகோதரர் பாலாஷ் முச்சால் ஆகிய இருவரும் இணைந்து இந்தியாவிலும் வெளிநாடுகளிலும் மேடை நிகழ்ச்சிகளை நடத்துகின்றனர். 16 ஆம் ஆண்டு டிசம்பர் 8 ஆம் தேதி வரை, அவர் தொண்டு நிகழ்ச்சிகள் மூலம் நிதி திரட்டினார், இது 1333 இதய நோய்களால் பாதிக்கப்பட்ட குழந்தைகளை காப்பாற்ற உதவியது. சமூக செயல்பாடுகளில் ஈடுபடுவதற்காக கின்னஸ் உலக சாதனைகள் மற்றும் லிம்கா சாதனைகள் புத்தகம் ஆகியவற்றில் முச்சால் இடம் பெற்றார். அவரது பணியானது, இந்திய அரசு மற்றும் பிற பொது நிறுவனங்கள் பல்வேறு விருதுகள் மூலம் அங்கீகரிக்கப்பட்டுள்ளது. இந்தி திரைப் படங்களுக்கு பின்னணி பாடகராக முச்சால் இருக்கிறார். "ஏக் தா டைகர்" (2012), "ஆஷிக் 2" (2013)," கிக் (2014), "ஆக்சன் ஜாக்சன்" (2014) "மெய்மறந்தேன் பாராயோ" (2015) "எம். எஸ். தோனி" (2016) மற்றும் காபில் (2017) போன்ற படங்களில் இவர் பணியாற்றியுள்ளார்.
பின்னணி
பாலக் முச்சால் இந்தூரிலுள்ள ஒரு மார்வாரி குடும்பத்தில் 1992 மார்ச் 30 அன்று பிறந்தார். இவர் தூய சைவம். அவரது தாயார், அமிதா முச்சால், ஒரு இல்லத்தரசி, மற்றும் அவரது தந்தை, ராஜ்குமார் முச்சால், ஒரு தனியார் நிறுவனத்தில் பணியாற்றுகிறார். அவருக்கு பாலாஷ் முச்சால் என்ற ஒரு இளைய சகோதரர் இருக்கிறார். அவர் இந்தூர், சினே நகர் ஸ்ரீ ஆக்ரேசன் வித்யாலயா பள்ளியில் படித்தார். மே மாதம் 2013 ஆம் ஆண்டில், முச்சால் தனது இறுதி வருடத்தில், இளங்கலை வணிகவியல் பட்டம் பெற்றார். ராஜஸ்தானின் பிரதாப்கர் மாவட்டத்தில் சோட்டாசத்ரி நகரில் முச்சாலின் தாத்தாவின் வீடு உள்ளது. அவர் நான்கு வயதிலேயே பாடுவதற்குத் தொடங்கினார். அவர் இந்திய பாரம்பரிய இசை இல் பயிற்சி பெற்றார். இந்தி, சமசுகிருதம், குஜராத்தி, ஒரியா, அசாமி, இராச்சசுத்தானி, பெங்காலி, போச்புரி, பஞ்சாபி, மராத்தி, கன்னடா, தெலுகு, தமிழ், சிந்தி மற்றும் மலையாளம் போன்ற 17 வெவ்வேறு மொழிகளில் முச்சால் பாடுகிறார்.
2011–present
2011 ஆம் ஆண்டில், முச்சால் தொழில்முறை பின்னணி பாடகியாக பாலிவுட்டில் நுழைந்தார், ஆனால் குழந்தை இதய நோயாளிகளுக்கு உதவ அவரது முயற்சிகள் தொடர்ந்தது. ஆகஸ்ட் 2015 வரை, அவரால் எழுப்பப்பட்ட நிதி 800 குழந்தைகளின் உயிர்களை காப்பாற்ற உதவியது.
வெளி இணைப்புகள்
பகுப்பு:1992 பிறப்புகள் பகுப்பு:வாழும் நபர்கள்
இதழ் (பிறப்புறுப்பு)
பிறப்புறுப்பு இதழ்கள்  (labia) என்பன பெண் பிறப்புறுப்பின் ஓர் உடற்கூற்று அமைப்புகளாகும். அவை பெண்குறிக்கு வெளிப்புறமாகத் தெரியும் முதன்மைவாய்ந்த பகுதிகளாகும். மனித இனத்தில் இவை இரு இணையாக உள்ளன: ஓரிணை வெளி இதழ்கள் அல்லது மேல் இதழ்கள் (லாபியா மேஜரா) பெருத்தும், கொழுத்தும் அமைந்திருப்பவை. மற்றொரிணை உள் இதழ்கள் அல்லது கீழ் இதழ்கள் (லாபியா மைனரா) வெளி இதழ்களினுள் மறைக்கப்பட்ட தோல் மடிப்புக்களாலானவை. இவ்விதழ்கள் பெண்குறிக் காம்பையும், யோனியின் துளைகளையும், சிறுநீர்வழியையும் சுற்றிச்சூழ்ந்தமைந்து பாதுகாக்கிறன.
சொற்பிறப்பு
லாபியம் (பன்மை: லாபியா) என்பது இலத்தீன் மொழிச் சொல். அஃது "உதடு" எனப் பொருள்படும். மனித உதடு போல் இவை தோற்றம் கொண்டுள்ளதால் இவ்வாறு அழைக்கப்படுகின்றன. ஆகவே, இவற்றைத் தமிழ் மொழியில் பிறப்புறுப்பு இதழ்கள் எனக்கூறப்படுகின்றன.
பன்முகத்தன்மை
கீழிதழ்களின் நிறம், அளவு, நீளம், வடிவம் ஆகியவை ஒவ்வொரு பெணிடமிருந்து பரவலாக மாறுபட்டு அமைந்திருப்பன. இவை சிலப் பெண்ணிடம் ஏறக்குறைய இல்லா நிலையிலும், மற்ற சிலரிடம் சதைப்பற்றி முனைப்பாகத் தெரிகின்ற நிலையிலும் அமைந்திருக்கக்கூடும். இவை ஒவ்வொருவரிடமும் இளஞ்சிவப்பு நிறத்திலிருந்து பழுப்புக் கருப்பு நிற வரையிலும், இழையமைப்பு மெல்லிழைந்தும் சுரள் மடிப்புகள் வாய்ந்தும் வேறுபட்டு அமைந்திருப்பன.
காமக்கிளர்ச்சியும் எதிர்செயலும்
பிறப்பிதழ்கள் ஒரு பெண்ணிற்குரிய காமவுணர்ச்சி வலையங்களில் ஒன்றாகும். கீழிதழ்கள் காமவுணர்ச்சிக்கு எதிர்குறிப்பு அளிப்பன, இவற்றின் உணர்திறன் பெண்களுக்கிடையில் மிகவும் வேறுபடுகின்றன. உணர்ச்சி மிகுதியால் சிலப்பெண்ணிடம் மென்மையான தொடுதலுக்குத்தவிர மற்றவைக்கு இதமின்றி இருக்கும். அப்படி இருக்கையில், சிலப்பெண்ணிடம் தூண்டுதல் காமத்தை வெளிப்படுத்தாமலும் இருக்கும். தன்னின்பம் மூலமாகவும், தன்னிணையுடன் வாய்வழியும், விரல் கொண்டு தொட்டும் பாலுறவு கொள்வதன் மூலமாகவும் இதழ்கள் பாலுணர்ச்சித் தூண்டுதலடையும். கீழிதழ்களை அசைவிப்பதால், மிகவுணர்ச்சியுடைய பெண்குறிக் காம்பு தூண்டுதலடையும்.
பாலியல் விழிப்புணர்ச்சியின் போது, மேலிதழ்களின் மிகுதியான குருதி ஓட்டத்தால் வீங்குகின்றன பிறகு அவை சமநிலைக்கு யோனி சற்றுத்திறந்து திரும்புகின்றன. கீழிதழ்கள் குருதியோட்டத்தால் விரிவடைவதால், அவற்றின் குறுக்களவு இரண்டு முதல் மூன்று மடங்கு வரை விரிவடைந்து, கருத்தோ சிவந்தோ காணப்படுகின்றன. சூல், பிள்ளைப் பேறு ஆகியவற்றை அடைவதால் இனப்பெருக்கவுறுப்புக் குருதி நாளங்கள் வளர்ச்சியடைகின்றன. அத்தகைய பெண்களுக்கு மேலிதழ்களும், கீழிதழ்களும் விரைந்து விரிவடையக்கூடும்.
பாலியல் தூண்டல் காலத்திற்குப்பிறகு, கீழ்ழிதழ்கள் 30 விநாடிகள் முதல் 3 நிமிடங்கள் வரை குருதியால் மென்மேலும் விரிவடைந்தும், மென்மேலும் சிவந்தும் புணர்ச்சிப் பரவசநிலைக்கு முன்னர் காணப்படும். இத்தகைய காலத்தில், பிள்ளைப்பேறு அடைந்த பெண்களின் கீழிதழ்கள் குறிப்பாக வீங்கியும், கருஞ்சிவந்தும் காணப்படலாம். தொடர்ந்து தூண்டுதல் புணர்ச்சிப் பரவசநிலைக்கு வழிவகுக்கும், இதனால் ஏற்பட்ட சுருக்கங்கள் மேலிதழ்களிலும், கீழிதழ்களிலும், பெண்குறிக் காம்பிலும், யோனியின் மற்ற பகுதிகளிலும் செயலறு நிலையிலுள்ள குருதியை அகற்றுவதற்கு உதவுதன் மூலம் இன்பக் காமக்கிளர்ச்சி ஏற்படுத்துகின்றன.
ஒல்கா அலெக்சாண்ட்ரோவா
ஒல்கா அலெக்சாண்ட்ரோவா (Olga Alexandrova) என்பவர் உக்ரைனில் பிறந்த எசுப்பானியா நாட்டு பெண் சதுரங்க கிராண்டு மாசுட்டர் ஆவார். இவர் 1978 ஆம் ஆண்டு சனவரி மாதம் 28 ஆம் நாள் பிறந்தார். பெண் கிராண்டு மாசுட்டர், அனைத்துலக பெண் சதுரங்க மாசுட்டர் என்ற பட்டங்களை ஒல்கா பெற்றுள்ளார். எசுப்பானியா நாட்டு கிராண்டு மாசுட்டர் மிகுவெல் இல்லெசுகாசு என்பவரை இவர் திருமணம் செய்து கொண்டுள்ளார். 2011 ஆம் ஆண்டு நடைபெற்ற எசுப்பானிய தேசிய சதுரங்க சாம்பியன் பட்டப் போட்டியின் இறுதிச்சுற்றில் இவ்விருவரும் ஒருவரையொருவர் எதிர்த்துப் போட்டியிட வேண்டிய இக்கட்டான சூழல் ஏற்பட்டது. அந்த ஆட்டத்தை சமநிலையில் முடித்துக் கொள்ள இருவரும் ஒப்புக் கொண்டனர். இதனால் ஆள்வார் அலோன்சோ ரோசெல் சமநிலை முறிவு போட்டியின் மூலம் அப்போட்டியில் பட்டம் வென்றார் 2004 ஆம் ஆண்டு நடைபெற்ற உக்ரைனிய பெண்கள் சதுரங்க சாம்பியன் பட்டப் போட்டியிலும், 2013 ஆம் ஆண்டு நடைபெற்ற எசுப்பானியா பெண்கள் சதுரங்க சாம்பியன் பட்டப் போட்டியிலும் ஒல்கா வெற்றி பெற்றார். உலகப் பெண்கள் சதுரங்க சாம்பியன் பட்டப் போட்டியில் ஒல்கா இரண்டு முறை போட்டியிட்டுள்ளார்.
புற இணைப்புகள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:சதுரங்க கிராண்டு மாசுட்டர்கள் பகுப்பு:எசுப்பானியப் பெண்கள்
அல்பிரட் பிர்ச்
அல்பிரட் பிர்ச் (Arthur Birkett, பிறப்பு: ஆகத்து 11 1868, இறப்பு: நவம்பர் 6 1936) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1894 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
அல்பிரட் பிர்ச்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1868 பிறப்புகள் பகுப்பு:1936 இறப்புகள்
சாங் 5
சாங் 5 ஆனது 1,731 கிராம் நிலவிலிருந்து மண் மற்றும் பாறை மாதிரிகளை பூமிக்குக் கொண்டு வந்தது. மாதிரிகளைக் கொண்டு திரும்பும் பணித்திட்டத்தில் இது சீனாவின் முதல் திட்டமாகும். 1976 ஆம் ஆண்டில் சோவியத் யூனியனின் லூனா 24 க்குப் பிறகு முதல் சந்திர மாதிரி கொண்டு திரும்பும் திட்டப்பணி ஆகும். இந்தப் பணியை முடிப்பதன் மூலம், அமெரிக்கா மற்றும் சோவியத் யூனியனுக்குப் பிறகு சந்திரனில் இருந்து திரும்பிய மாதிரிகளை வெற்றிகரமாகப் பெற்ற மூன்றாவது நாடாக சீனா ஆனது.
கண்ணோட்டம்
சீன சந்திர ஆய்வு திட்டம் அதிகரிக்கும் தொழில்நுட்ப முன்னேற்றத்தின் நான்கு கட்டங்களில் நடத்த வடிவமைக்கப்பட்டுள்ளது:
இந்த திட்டம் 2030 களில் மனிதர்களால் சந்திரனில் தரையிறங்குவதை எளிதாக்குவதையும், சந்திர தென் துருவத்திற்கு அருகில் ஒரு நிலையத்தை உருவாக்குவதையும் நோக்கமாகக் கொண்டுள்ளது.
கூறுகள்
இடது|thumb| சாங் 5 இன் கூறுகள் இத்திட்டப்பணி நான்கு தொகுதிகள் அல்லது கூறுகளைக் கொண்டுள்ளது:
மேற்கோள்கள்
பகுப்பு:நிலாவுக்கான பயணத் திட்டங்கள் பகுப்பு:Webarchive template wayback links பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:சீன விண்வெளித் திட்டங்கள்
கேரள உயர்நிலை நச்சுயிரியியல் நிறுவனம்
கேரள உயர்நிலை நச்சுயிரியியல் நிறுவனம் (Institute of Advanced Virology)  இந்தியாவின் கேரள மாநிலம் திருவனந்தபுரத்தில் உள்ள உயிர் 360 உயிர் அறிவியல் பூங்காவில் அமைந்துள்ளது. 2018 ஆம் ஆண்டு கேரளாவில் நிபா வைரசு தொற்று பரவியதைத் தொடர்ந்து கேரள அறிவியல் தொழில்நுட்பம் மற்றும் சுற்றுச்சூழல் மன்றத்தின் ஒரு பிரிவாகிய கேரள உயிர்த்தொழில் நுட்பவியல் ஆணையத்தின் மூலம் கேரள அரசாங்கம் இந்நிறுவனத்தை உருவாக்கியது.
இங்கு மருத்துவ நச்சுயிரியியல், வைரசு நோயறிதலியல், வைரசு தடுப்பூசியியல், வைரசு தடுப்பு மருந்து ஆராய்ச்சியியல், வைரசு பயன்பாடுகள், வைரசு தொற்றுநோயியல், வைரசு பரவியலியல் மற்றும் பொது சுகாதாரம், வைரசு மரபியல், உயிர்தகவலியல் & புள்ளிவிவரங்கள் மற்றும் பொது நச்சுயிரியியல் உள்ளிட்ட பிரிவுகளில் படிப்புகள் வழங்கப்படுகின்றன.
மேற்கோள்கள்
பகுப்பு:திருவனந்தபுரம் பகுப்பு:மருத்துவச் சிறப்புத் துறைகள்
ஈ (எழுத்து)
ஈ  தமிழ் மொழியின் எழுத்துகளில் ஒன்று. தமிழ் நெடுங்கணக்கில் நான்காவதாக வைக்கப்பட்டுள்ள எழுத்தும் இதுவே. இது மொழியின் ஒரு ஒலியையும் அவ்வொலியைக் குறிக்கும் வரிவடிவத்தையும் குறிக்கக்கூடும். இவ்வெழுத்தை "ஈகாரம்" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்துக் கற்பிக்கும்போதும் இவ்வெழுத்தை "ஈயன்னா" என்பது வழக்கம்.
"ஈ" யின் வகைப்பாடு
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் ஈ உயிரெழுத்து வகையைச் சேர்ந்தது. ஒலிக்கும் கால அளவின் அடிப்படையில் இது நெட்டெழுத்து எனப்படுகின்றது. நெட்டெழுத்துகள் இரண்டு மாத்திரை அளவு ஒலிக்கும் தன்மை வாய்ந்தன. இதனால் இவ்வெழுத்தும் இரண்டு மாத்திரை அளவுடனேயே ஒலிக்கும்
"ஈ" என்ற சொல்
தமிழ் எழுத்துகளில் ஆ, ஈ, கா, கை, கோ, தா, தீ, தை, நீ, பா, பீ, பூ, பை, போ, மா, மை, வா, வை ஆகிய எழுத்துகள் தனித்து நின்று ஒரு சொல்லாக அமைகின்றன. இவற்றுள் ஈயும் ஒன்றாகும். ஈ என்ற சொல் ஈ எனப்படும் பூச்சியைக் குறிக்கின்றது.
இனவெழுத்து
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் உயிரெழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன.
சொல்லில் ஈகாரம் வரும் இடங்கள்
thumb|250px|'ஈ' எழுதும் முறை தனி ஈ சொற்களில் முதல் எழுத்தாக வரும். க், ச், த், ந், ப், ம், வ் ஆகிய மெய்யெழுத்துகளுடன் சேர்ந்தும் ஈ சொற்களுக்கு முதலாக வரும் என்கின்றன தொல்காப்பியம், நன்னூல் ஆகிய நூல்கள். இதிலிருந்து மேல் விலங்கு சூழி பெற்ற ஙீ, ஞீ, டீ, ணீ, யீ, ரீ, லீ, ழீ, ளீ றீ, ஆகிய எழுத்துகள் சொற்களுக்கு முதலாக வருவது மரபல்ல என்பது தெளிவு. எனினும் தற்காலத்தில், பிற மொழிச் சொற்களையோ பெயர்களையோ தமிழில் எழுதுவோர் சிலர் டீ, ரீ, லீ போன்ற எழுத்துக்களும் சொல் முதலாக வரும்படி எழுதுகிறார்கள். டீச்சர், ரீட்டா, லீவு போன்ற சொற்களை இவற்றுக்கு எடுத்துக்காட்டாகக் கொள்ளலாம். ஈகாரம் தனித்தும் மெய்களுடன் சேர்ந்தும் சொற்களுக்கு இறுதியில் வரும்.
"ஈ" யும் மெய்யெழுத்துகளும்
ஈ யுடன் மெய்யெழுத்துகள் சேர்ந்து ஈகார உயிர் மெய்யெழுத்துகள் உருவாகின்றன. மெய்யெழுத்துகள் முதலெழுத்துகளாக இருப்பினும் வரிவடிவங்களில் எழுதும்போது மூல வரிவடிவங்கள் அகரத்தோடு கூடிய மெய்யெழுத்துகளையே குறிக்கின்றன. . இதனால், ஆகார உயிர் மெய்களை வரிவடிவில் குறிக்கும்போதும் அகரமேறிய உயிர்மெய் எழுத்துடனேயே ஈகாரத்தைக் குறிக்கும் மேல் விலங்கு சுழியுடன் கூடிய "விசிறி" குறியீட்டையும் சேர்த்து எழுதுவது மரபாக உள்ளது.
18 மெய்யெழுத்துகளோடும் ஈகாரம் சேரும்போது உருவாகும் உயிர்மெய் எழுத்துகளையும் அவற்றின் பெயர்களையும் கீழேயுள்ள அட்டவணை காட்டுகின்றது.
வரிவடிவம்
தமிழில் ஈகார ஒலியைக் குறிக்கும் வரிவடிவம் இப்போதுள்ளவாறே எப்போதும் இருந்ததில்லை. ஏறத்தாழ கி.மு. மூன்றாம் நூற்றாண்டில் இருந்து பல்வேறு காலகட்டங்களிலும் தமிழில் ஈகாரத்தைக் குறிக்கப் பயன்பட்ட வரிவடிவங்கள் பற்றிய தகவல்கள் அவ்வக்காலத்துக் கல்வெட்டுகள் மூலம் தெரியவந்துள்ளன. சில காலங்களில் வெவ்வேறு இடங்களில் வெவ்வேறு வரிவடிவங்கள் பயன்பட்டதற்கான சான்றுகளும் உண்டு. கி.மு. மூன்றாம் நூற்றாண்டுக்குப் பின்னர்த் தமிழை எழுதுவதற்குத் தமிழ்ப் பிராமி, வட்டெழுத்து, தமிழ் எழுத்து ஆகிய எழுத்துகள் பயன்பட்டுள்ளன. thumb|center|600px
ஈகாரம் பல்வேறு மொழிகளிலும் பொதுவாக உள்ள ஓர் ஒலி. தென்னிந்திய மொழிகளிலும் சில அயல் மொழிகளிலும் ஈகாரத்தின் வரிவடிவம் எவ்வாறு உள்ளது என்பதைக் கீழுள்ள படம் காட்டுகிறது. பிராமி இந்திய மொழிகள் பலவற்றின் எழுத்து முறைகளுக்கு அடிப்படை என்னும் கருத்து உள்ளதாலும், பல தென்னிந்திய மொழிகளினதும், thumb|center|250px
பிரெய்லியில் ஈகாரம்
கண்பார்வையற்றோர் படிப்பதற்கு உதவும் பிரெய்லி முறைப்படி தமிழ் எழுத்துகளை எழுதுவதற்கும் முறைகள் வகுக்கப்பட்டுள்ளன. இந்திய மொழிகளுக்கென உருவாக்கப்பட்டுள்ள "பாரதி பிரெய்லி" தமிழ் எழுத்துகளையும் உள்ளடக்கியுள்ளது. ஆறுபுள்ளி முறையைப் பின்பற்றி அமைக்கப்பட்டுள்ள இம்முறையில் ஓர் எழுத்துக்கான இடம் ஒரு வரிசையில் இரண்டிரண்டாக மூன்று வரிசையில் ஆறு புள்ளிக்கான இடங்கள் உள்ளன. இதில் இரண்டாவது வரிசையில் வலப்பக்கப் புள்ளியும், மூன்றாவது வரிசையில் இடப்பக்கப் புள்ளியும் புடைத்து இருப்பின் அது ஈ யைக் குறிக்கும். இதை அருகில் உள்ள படம் காட்டுகிறது. thumb|250px|center|பாரதி பிரெய்லியில் ஈகாரம்
உசாத்துணைகள்
பகுப்பு:தமிழ் எழுத்துக்கள் பகுப்பு:காணொளிக் கோப்பு உள்ள கட்டுரைகள் பகுப்பு:ஒலிக்கோப்பு உள்ள கட்டுரைகள்
ஆஃகன்
வெளி இணைப்புகள்
பகுப்பு:செருமானிய நகரங்கள் பகுப்பு:1-ஆம் நூற்றாண்டு
புனித தோமா சிரிய-மலபார் தேவாலயம், மலையாற்றூர்
புனித தாமஸ் சிரோ மலபார் கத்தோலிக் சர்வதேச ஆலயம், மலையாற்றூர் (அல்லது மலையாற்றூர் தேவாலயம் ,The St Thomas Syro malabar catholic International Shrine, Malayattoor (or Malayatoor Church) என்பது உலகின் எட்டு சர்வதேச ஆலயங்களில் ஒன்றாகும், இது இந்தியாவின் கேரளத்தின் எர்ணாகுளம் மாவட்டம்  அங்கமாலி மலையாற்றூரில் அமைந்துள்ளது. இந்த தேவாலயம் மலையாற்றூர் குன்றின்மீது 609 மீட்டர் உயரத்தில் அமைந்துள்ளது.
மலையாற்றூர் தேவாலயத்துக்கு இந்தியா மட்டுமல்லாது, உலகம் முழுவதிலுமிருந்து ஏராளமான பக்தர்கள் வருகின்றனர். இங்குள்ள தேவாலயம் உலகின் எட்டு சர்வதேச ஆலயங்களில் ஒன்றாக திரு ஆட்சிப்பீடத்தால் நியமிக்கப்பட்டுள்ளது. கேரளத்தில் (அன்றைய தமிழகத்தில்) கிறித்தவத்தைப் பரப்புவதற்கு முன்முயற்சி எடுத்தவர் புனித தாமஸ் அப்போஸ்தலன். இவர் கேரளத்தில்  தரையிறங்கியபோது, இந்த தேவாலயம் அமைந்துள்ள இடத்தில் பிரார்த்தனை செய்ததாக நம்பப்படுகிறது. மலையாற்றூர் தேவாலயமானது காலடி நகரிலிருந்து  15 கி.மீ. தொலைவிலும், கொச்சியில் இருந்து 47. கி.மீ. தொலைவிலும் அமைந்துள்ளது. மலையாற்றூர் மற்றும் கொடநாடு கிராமங்கள் பெரியாறின் எதிர்க்கரையில் அமைந்துள்ளன.
ஆப்பிரிக்காவின் கொம்பு
புவியியல்
இப்பகுதி நிலநடுக் கோடுக்கும் கடக ரேகைக்கும் சம தொலைவில் அமைந்துள்ளது. இப்பகுதியில் உள்ள மலைகள் பெரும் பிளவுப் பள்ளத்தாக்கு அமைந்ததால் ஏற்பட்ட நில உயர்வு காரணமாக உருவானதாகும். இங்கு வடமேற்கு எத்தியோப்பியாவில் உள்ள சிம்மியன் மலைத் தொடர் உயரமானதாகும். நிலநடுக் கோடுக்கு அண்மையில் இருந்த போதும் இப்பகுதியின் தாழ்நிலங்கள் வறட்சியால் தரிசாக உள்ளது. இதற்கு காரணம் பருவத்துக்குரிய மழைப்பொழிவை சாகில் மற்றும் சூடான் பகுதிகள் மேற்கில் இருந்து வீசும் பருவக்காற்று மூலம் பெறுகின்றன மேலும் அக்காற்று சிபூட்டி & சோமாலியாவை அடையும் போது ஈரப்பதத்தை இழந்துவிடுகிறது. இதன் காரணமாக பருவக்காற்று மூலம் இப்பகுதி குறைவான மழைப்பொழிவையே பெறுகிறது. மேற்கு மற்றும் நடு எத்தியோப்பியா, தென் பகுதி எரித்திரியா ஆகியவை அதிக மழைப்பொழிவையே பெறுகிறது. எத்தியோப்பாவில் உள்ள மலைகள் ஆண்டுக்கு 2000 மிமீ (80 அங்குலம்) மழைப்பொழிவை பெறுகின்றன, எரித்திரியாவின் தலைநகரான அஸ்மாரா ஆண்டுக்கு 570 மிமீ (23 அங்குலம்) மழைப்பொழிவை பெறுகிறது. எத்தியோப்பியாவிற்கு வெளியில் உள்ள பகுதிகளுக்கும் இங்கு பெய்யும் மழையே நீருக்கான ஆதாராமாகும். குறிப்பாக எகிப்து இங்கு பெய்யும் மழையையே தன் நீராதாரத்திற்கு நம்பியுள்ளது. மழைப்பொழிவை கணக்கில் கொண்டால் எகிப்தே உலகின் மிக வறண்ட நாடாகும். குளிர் காலத்தில் வடகிழக்கிலிருந்து வீசும் அயனக்காற்று வட சோமாலியாவிலுள்ள மலைப்பகுதிகளை தவிர மற்ற பகுதிகளுக்கு போதுமான ஈரப்பதத்தை தருவதில்லை. வட சோமாலிய மலைப்பகுதிகள் பின் இலையுதிர் காலத்தில் ஆண்டுக்கு 500 மிமீ (20 அங்குலம்) மழைப்பொழிவை பெறுகின்றன. கடற்கரை பகுதிகளில் காற்று கடலை நோக்கி செல்லுவதாலும் காற்று நிலம் மற்றும் கடலுக்கு இணையாக வீசுவதாலும் ஆண்டுக்கு குறைவான அளவில் 50 மிமீ (2 அங்குலம்) மழைப்பொழிவையே பெறுகின்றன.
வரலாற்றுக்கு முந்தைய காலம்
200px|right|thumb|செங்கடல் குறுக்கிடுமிடம் தற்கால மனிதனின் மூதாதயர்கள் கிழக்கு ஆப்பிரிக்காவில் இருந்தே வந்திருக்க வேண்டும் என்று பெரும்பாலான அறிவியலாளர்கள் கருதுகின்றனர். தற்போது 12 மைல் அகலமுடைய செங்கடலிலுள்ள பாப்-எல்-மான்டேப் (அரபியில் இதன் பொருள் துக்கத்தின் கதவு)  நீரிணை 50,000 ஆண்டுகளுக்கு முன் குறுகலாகவும் ஆழம் குறைவானதாகவும் (70 மீட்டருக்கும் குறைவாக) இருந்திருக்க வேண்டும் என்று கருதப்படுகிறது. இந்த நீரிணைப்பகுதி எப்போதும் நிலத்துடன் நிலமாக ஒட்டி இருக்கவில்லை என்றும் இந்த பகுதியில் சில தீவுகள் இருந்திருக்கலாம் எனவும் அவைகளை அக்கால மனிதர் சிறு மிதவைகளின் மூலம் அடைந்திருக்கவேண்டும் எனவும் கருதுகின்றனர்.
இப்பகுதியில் இருந்த மக்களில் சிறு குழு செங்கடலை கடந்தது என்று கருதப்படுகிறது. அவர்கள் கடற்கரையோரம் பயணித்து உலகின் மற்ற பாகங்களுக்கு சென்றிருக்கலாம் என்று ஒரு கருத்து நிலவுகிறது. தற்போது ஆப்பிரிக்காவில் உள்ள வம்சாவளிகளில் ஓரே ஒரு வம்சாவளியின் பெண் வழித்தோன்றல்களின் மரபணு காப்லோகுரூப் எல்3 மட்டுமே ஆப்பிரிக்காவிற்கு வெளியே காணப்படுகிறது. பல குழுக்கள் குடி பெயர்ந்திருந்தால் ஆப்பிரிக்காவில் உள்ள வம்சாவளிகளில் ஒன்றுக்கு மேற்பட்ட வம்சாவளியின் வழித்தோன்றல்கள் ஆப்பிரிக்காவிற்கு வெளியே இருந்திருக்கவேண்டும் என கருதப்படுகிறது. காப்லோகுரூப் எல்3 என்பதில் இருந்து பிரிந்தவையே காப்லோகுரூப் என், காப்லோகுரூப் எம் ஆகும்.
மற்றொரு கருத்தாக்கத்தின் படி இரண்டு குழுக்கள் குடி பெயர்ந்திருக்கவேண்டும் என்றும் ஒன்று செங்கடலை தாண்டி கடற்கரையோரமாக இத்தியாவிற்கு வந்திருக்க வேண்டும் அம்மக்கள் மரபணு காப்லோகுரூப் எம் கொண்டிருக்கலாம் எனவும் மற்றொரு குழு நைல் ஆற்றை ஒட்டி வடபகுதிக்கு வந்து சினாய் தீபகற்பத்தின் வழியாக ஆசியாவிற்கு வந்து பின் அவர்களில் சிலர் ஐரோப்பாவிற்கும் சிலர் கிழக்கு ஆசியாவிற்கும் சென்றிருக்கலாம் எனவும் கருதப்படுகிறது, இவர்களின் மரபணு காப்லோகுரூப் என் உடையதாக இருந்திருக்கவேண்டும் எனவும் கருதப்படுகிறது. இதனாலயே ஐரோப்பாவில் காப்லோகுரூப் என் பெரும்பான்மையாக இருப்பதற்கும், காப்லோகுரூப் எம் அரிதாக இருப்பதற்கும் இரு குழு குடி பெயர்தல் கருத்தாக்கம் காரணமாக இருக்கலாம் என கருத்து முன் வைக்கப்பட்டுள்ளது.
வரலாற்றின் இடைக்காலம்
இடைக்காலத்தில் இப்பகுதியின் வணிகத்தை பல்வேறு அரசுகள் ஆதிக்கம் செலுத்தி கட்டுப்படுத்தின. அடல் சூல்தானகம், அஜூரான் அரசு, வர்சன்கலி சூல்தான்கள், ஜாக்வே வம்சம், காப்ரூன் வம்சம் ஆகியவை அவற்றில் சில.
இப்பகுதியை ஆண்ட அடல் சூல்தானகம் பல இனக்குழுக்கள் கொண்ட முசுலிம் அரசாக திகழ்ந்தது. இது புகழின் உச்சியில் இருந்த போது எத்தியோப்பியா, எரித்திரியா, சிபூட்டி  மற்றும் சோமாலியாவின் பெரும் பகுதிகள் இதன் கட்டுப்பாட்டில் இருந்தன, இப்பகுதியின் வரலாற்று காலத்து நகரங்களான மடுனா, அபாசா, பார்பரா, சேலேக், ஹரார் ஆகியவை செழிப்புடன் விளங்கின. தற்போதும் காணப்படும் எண்ணற்ற முற்றம் உள்ள வீடுகளும், மசூதிகளும், சிறு கோவில்களும், மதில்களால் சூழப்பட்ட இடங்களும் இதை உணர்த்துபவையாகும்.
13ம் நூற்றாண்டில் வர்சன்கலி பிரிவு மக்களால் உருவாக்கப்பட்ட வர்சன்கலி சூல்தான்கள் அரசு சோமாலியாவின் வடகிழக்கு மற்றும் சோமாலியாவின் தென்கிழக்கின் சில பகுதிகளை ஆண்டனர்.
அண்மையகாலம்
எரித்திரியா செங்கடல் கடற்கரையில் அமைந்திருக்கும் இடத்தின் காரணமாகவும் அங்குள்ள தாதுப்பொருட்களின் வளம் காரணமாகவும் எத்தியோப்பியா தன் 14வது மாகாணமாக பிரித்தானிய அரசு எரித்திரியாவில் தன் கட்டுப்பாட்டை விலக்கியதும் இணைத்துக்கொண்டது. 1959ல் எரித்திரியாவில் எல்லா பள்ளிகளும் எத்தியோப்பியாவின் மொழியான அம்ஹாரிய மொழியை கட்டாயமாக மாணவர்களுக்கு சொல்லித்தர வேண்டும் என ஆணையிட்டது. எரித்திரியாவுக்கான (எரித்திரியா மக்களுக்கான) சிறப்புகளை அளிக்க எத்தியோப்பியா அக்கரை கொள்ளாததால் 1960ல் எரித்திரியா விடுதலைப்போராட்டம் தொடங்கியது. 30 ஆண்டுகள் நீடித்த இந்த போராட்டம் 1991ல் முடிவுக்கு வந்தது. ஐநா வின் மேற்பார்வையில் நடந்த பொது வாக்கெடுப்பில் எரித்திய மக்கள் மிகப்பெரும்பான்மையோர் தனி நாடு வேண்டும் என வாக்களித்ததால் எரித்திரியா தன் விடுதலையை அறிவித்தது, 1993ல் உலக நாடுகளும் எரித்திரியாவின் விடுதலையை ஏற்றுக்கொண்டன. 1998ல் எத்தியோப்பாவுடன் ஏற்பட்ட எல்லைத்தகராறு காரணமாக எரித்திரியா-எத்தியோப்பியா போர் மூண்டது.